[image: image1.jpg]Consell
de I’Audiovisual
de Catalunya





ACORD 282/2006, 27 DE SETEMBRE, DEL PLE DEL CONSELL DE L’AUDIOVISUAL DE CATALUNYA

Exp. núm. 15/V/2006. Anunci de la Plataforma pro Seleccions Esportives Catalanes
1.- Antecedents.
1. El senyor Daniel Sirera, Secretari de Comunicació del PPC, ha presentat al Consell Audiovisual de Catalunya el 21 de setembre de 2006 (per fax enviat a les 19:26 hores) una denúncia en relació amb la possible emissió de l’anunci de la Plataforma pro Seleccions Esportives Catalanes el qual creuen que té un contingut essencialment polític i que vulnera, per tant, el contingut de la Llei 22/2005, de 29 de desembre, de la comunicació audiovisual de Catalunya que en el seu article 93 c) prohibeix expressament «la publicitat de contingut essencialment polític dirigida a la consecució d’objectius d’aquesta naturalesa» i d’igual manera consideren que la utilització de nens en aquesta campanya, mantenint una actitud gens esportiva, pot fomentar l’exclusió i un enfrontament que la televisió pública no ha de fomentar i, per tant, sol·licita que es prenguin les mesures necessàries per tal que els mitjans de comunicació públics de Catalunya respectin la legalitat,
2. El 22 de setembre de 2006, el senyor Albert Rivera Díaz, en la seva qualitat de president de Ciudadanos-Partido de la Ciudadanía/Ciutadans-Partit de la Ciutadania (C’s) ha presentat una denúncia (registre entrada 1823/2006) en el que exposa: 


«PRIMERO.- A través de los medios de comunicación, del que se acompaña como DOCUMENTO NUM UNO un ejemplar, hemos venido en conocimiento de unos hechos muy graves. Nos referimos a la anunciada campaña publicitaria que la Plataforma Proseleccions Esportives Catalanes tiene previsto llevar a cabo a través de un spot, en la que un grupo de niños con camisetas de diferentes selecciones oficiales juegan un partido de fútbol. Otro niño, vestido con la camiseta de la selección catalana pretende incorporarse al juego, y es en ese momento cuando otro de los chavales, ataviado con una camiseta roja “en evidente referencia a los colores de la selección española de fútbol” según reconocen los propios responsables de la Plataforma citada, se dirige a él diciéndole “con esta no puedes jugar”.
SEGUNDO.- La Plataforma Proseleccions Esportives Catalanes recibe subvenciones directas de la Generalitat de Catalunya. Este hecho agrava todavía más, si cabe, el sesgo ideológico y la clara vocación de confrontación política de su spot; así como la intención de la Plataforma de dirigirlo precisamente a un público menor de edad y por tanto, más vulnerable a los estímulos mediáticos.
Sin entrar a valorar el fondo de las reivindicaciones de la citada Plataforma, el mensaje que se pretende transmitir atenta directamente contra los valores de concordia, solidaridad, y convivencia cívica que deben presidir todo mensaje publicitario que, más aún en un contexto deportivo, vaya dirigido o sea susceptible de afectar a la población infantil. El mensaje sin duda incita a los menores catalanes a la confrontación entre sí y con el resto de los menores españoles colocando un debate que debe ser estrictamente político en el terreno de los sentimientos deportivos, a los que son tan sensibles los niños. 


TERCERO.- La emisión del referido anuncio publicitario, a la vista del contenido del artículo 92 de la Ley 22/2005, de 29 de diciembre, de la Comunicación Audiovisual de Cataluña, pudiera calificarse como publicidad ilícita por atentar contra el respeto a la dignidad de las personas o sus convicciones políticas (apartado d) e incitar al odio por motivos de raza, sexo, religión o nacionalidad que puede dar lugar a comportamientos antisociales (apartados e y f), amén de poder ser catalogada como publicidad engañosa porque es evidente que los jugadores de la selección española no quieren impedir la participación de los jugadores catalanes, sino que por el contrario el objetivo es precisamente el contrario que participen activamente en la misma. En esta misma línea, se ha de considerar que el artículo 96 de la misma Ley dispone que la publicidad no puede incluir contenidos que puedan perjudicar moralmente a los menores.
De igual modo, el artículo 81 de la citada Ley se dedica especialmente a la protección de la infancia y de la juventud, prohibiendo entre otras cosas a los prestadores de servicios de radio y televisión ofrecer ningún contenido que pueda perjudicar seriamente el desarrollo físico, mental o moral de los menores. 
Por su claridad y como síntesis de los argumentos jurídicos que pueden esgrimirse reproducimos textualmente la referencia legal que resume a nuestro juicio todos los principios citados, contenida en la Ley catalana 8/1995 de Atención y Protección de los menores, concretamente en su artículo 36.2.a):“Las emisiones de televisión no deben incluir programas ni escenas o mensajes de cualquier tipo que puedan perjudicar seriamente al desarrollo físico, mental o moral de los niños y los adolescentes, ni programas que fomenten el odio, el desprecio o la discriminación por razón de nacimiento, etnia, sexo, religión, nacionalidad, opinión o cualquier otra circunstancia personal o social.” 
Sin perjuicio de los anteriores existen otros muchos argumentos de carácter jurídico en los que no abundamos por considerar suficientemente esclarecedores los expuestos, así como de sobra conocidos por Ud. los omitidos.

Pero es el aspecto ético el motivo más importante de esta petición, pues la utilización promocional de los menores para fines estrictamente políticos, con un absoluto desprecio por los efectos que dicha utilización puede producir en el normal desarrollo de la personalidad infantil, y con un objetivo poco camuflado de crear un clima de enfrentamiento ideológico en la que debe ser una actividad puramente deportiva, sana y neutra en lo político, nos parece deplorable y digno del reproche de la Administración que tiene encomendada la potestad en esta materia. 

CUARTO.- Según dispone el artículo 115 es función del CAC ejercer la potestad de inspección, control y sanción que le atribuye la Ley, y el artículo 116 a) establece que para cumplir sus funciones, puede adoptar medidas cautelares en caso de una urgencia justificada para evitar el incumplimiento de las obligaciones produzca un perjuicio grave e irreparable a los derechos de los ciudadanos. 

En virtud de lo expuesto, 

SOLICITO: Que tenga por presentado este escrito, y en su virtud acuerde: 

1.- Tener por formulada denuncia contra la campaña impulsada en los medios de comunicación por la Plataforma pro Seleccions Esportives Catalanes y que, previo el oportuno visionado, acuerde con arreglo a las facultades que corresponden legalmente al órgano que Ud. representa, adoptar las medidas cautelares oportunas destinadas a evitar la difusión de este tipo de publicidad ilícita en los medios de comunicación de titularidad pública como privada. 

2.- En el supuesto de procederse a la exhibición del citado anuncio publicitario, se acuerde incoar el pertinente expediente sancionador por la infracción muy grave prevista en el artículo 132 d) de la Ley 22/2005, de 29 de diciembre por difusión de publicidad ilícita y engañosa e incumplimiento de los límites generales en la realización de las actividades publicitarias establecidos por la referida Ley.»
2. Descripció de l’anunci de la Plataforma pro Seleccions Esportives. 
De forma sintètica, l’anunci mostra un conjunt d’infants jugant a futbol. En el moment en què un nen vestit amb la samarreta de la selecció catalana de futbol intenta afegir-s’hi, un nen vestit amb una samarreta vermella amb ribets grocs li ho impedeix amb gestos que posen de manifest que la samarreta que porta no és adient. Fruit d’aquest fet, el primer nen es desprèn de la seva samarreta, comportament que genera la solidaritat de la resta de participants en el joc. En un moment donat, en el pit d’un dels nens se sobreimpressiona l’eslògan “Una nació, una selecció”. Tot seguit, la veu de la locutora enuncia les següents frases: “Junts l’acabarem portant”, “Si vols seleccions catalanes, truca’ns”

3. Sobre l’adequació a la legalitat de l’anunci objecte d’aquest Acord.

L’anàlisi de l’adequació de l’anunci objecte del present Acord ha de partir en primer lloc, a la vista dels escrits de denúncia presentats davant d’aquest Consell, de la presumpta vulneració de la normativa en matèria de protecció dels menors dins l’àmbit de la comunicació audiovisual.

Cal dir en primer lloc que el Consell és plenament conscient que la presència i utilització de menors dins l’àmbit de la comunicació audiovisual és una matèria que és objecte d’un especial tractament per part de la normativa audiovisual, a nivell comunitari, estatal com de la pròpia legislació catalana. Igualment, aquesta és una problemàtica que ha estat objecte d’una particular atenció en el conjunt de l’activitat de la institució al llarg dels darrers anys.

D’altra banda, i a la vista dels continguts de l’espot objecte d’aquest Acord, resulta palès que la utilització de menors per tal d’escenificar conflictes o confrontacions pròpies del món adult és particularment poc aconsellable. Per la qual cosa, aquest Consell emfatitza la recomanació de tenir una especial cura a l’hora d’utilitzar menors en campanyes que traslladen al seu món rivalitats no estrictament esportives, i que de cap manera contribueixen a divulgar valors de fraternitat i convivència.

Amb tot, el Consell, a la vista de l’argumentació continguda a les denúncies presentades, i analitzant els continguts de l’espot a la llum de la normativa vigent, de forma particular l’article 96 de la Llei 22/2005, de 29 de desembre, de la comunicació audiovisual de Catalunya (LCAC) –dedicat a la protecció dels menors dins l’àmbit de la publicitat-, així com, de forma més general, l’article 92 -que estableix les diverses formes de publicitat il·lícita- constata que no existeix una vulneració del règim jurídic aplicable a la difusió de continguts publicitaris a través de mitjans audiovisuals. 

D’altra banda, mereixen una consideració especial les al·legacions formulades davant del Consell en relació amb el suposat contingut o finalitat política de l’espot objecte d’aquest Acord. Concretament, cal tenir present que l’article 93.1, al seu apartat c) tipifica com a publicitat prohibida “La publicitat de contingut essencialment polític dirigida a la consecució d’objectius d’aquesta naturalesa, sens perjudici de les normes aplicables establertes per la legislació sobre règim electoral”.

Aquesta prohibició de la publicitat de contingut o amb un objectiu polític es troba recollida no només a la legislació catalana, sinó que figura igualment a la normativa bàsica estatal en matèria de mitjans de comunicació audiovisual i, en definitiva, al règim comunitari de l’anomenada televisió sense fronteres. Segons és prou conegut, es tracta d’una prohibició que afecta només a un concret tipus de mitjà, la televisió, i que trobaria la seva justificació o finalitat legítima en el propi impacte de l’esmentat mitjà, així com en la necessitat d’evitar que grups dotats d’un especial poder econòmic o financer adquireixin temps de publicitat per tal de difondre missatges de contingut no comercial, tot afectant de forma directa i especialment intensa la formació de l’opinió pública.

Com es pot comprendre, la prohibició d’aquest tipus de contingut publicitari obre la possibilitat que des del poder públic, concretament l’Administració, s’estableixin límits a la lliure difusió d’idees i pensaments a través de la televisió, concretament, la difusió d’idees i opinions de caràcter o amb un objectiu polític sota la forma de discurs publicitari.

Cal advertir però que el precepte legal acabat de referenciar, el qual presenta un important grau de generalitat i abstracció, no ha estat objecte de cap mena de concreció a través del seu desenvolupament normatiu, o com a conseqüència de l’existència d’una doctrina consolidada en la seva aplicació. Aquest Consell no disposa, en conseqüència, de paràmetres d’aplicació o interpretació de l’esmentada norma, en especial pel que fa a supòsits com el que ens ocupa, en què el Consell s’ha vist en la necessitat d’enfrontar-se a una tasca d’una especial complexitat. És evident, en aquest sentit, que ens trobem davant d'un supòsit en què un mateix missatge audiovisual és susceptible de generar al seu entorn percepcions, lectures, visions i fins i tot reaccions diverses. Precisament, la tasca d’una autoritat de regulació com és el Consell consisteix a articular i equilibrar, en la major mesura possible, i sempre dins dels marges que ens proporciona l’ordenament jurídic, aquesta inevitable diversitat de percepcions, pròpia d’una societat plural, tot establint una doctrina capaç de comprendre i harmonitzar percepcions i sensibilitats que, d’entrada, poden presentar un cert grau de divergència.

És cert que en una societat democràtica la política no es caracteritza només pel fet de ser l’ocupació d’aquells qui ostenten algun tipus de càrrec electiu o de confiança política, sinó també i principalment pel fet de constituir el terreny de joc en el si del qual es produeix la participació dels ciutadans en la vida política, econòmica, cultural i social (article 9.2 de la Constitució). 

Això no obstant, cal tenir present que en el supòsit que ens ocupa la interpretació de l’abast d’allò que és polític constituirà el paràmetre a partir del qual es procedirà a delimitar –o fins i tot limitar- l’àmbit legítim de l’exercici d’un dret fonamental, com és el de la llibertat d’expressió. Dret el qual –i segurament és bo tenir-ho present- si bé formalment serà exercit per part del prestador de serveis de comunicació audiovisual que emeti l’espot en qüestió –com a responsable editorial d’allò que emet-, és d’altra banda innegable que empara igualment, des d’una perspectiva diferent, la posició de l’entitat per encàrrec de la qual es produeix l’emissió de referència.

En conseqüència, podem dir que si bé resulta clara, en el nostre sistema jurídic, la improcedència jurídica de l’emissió de continguts publicitaris per encàrrec de formacions o partits de naturalesa essencialment política, hem d’acceptar, per contra, que a l’hora d’analitzar campanyes encarregades i difoses per part d’entitats o associacions, persones físiques o jurídiques, que centren la seva activitat en àmbits diversos de la vida social, econòmica, cultural, o també esportiva, no comptem amb uns criteris clars, apriorísticament establerts, que perfilin els límits que no s’han d’ultrapassar per tal d’evitar que la formulació d’una determinada iniciativa, idea o proposta sigui considerada com a essencialment política. No podem oblidar, en aquest sentit, que l’article 90 de la Llei 22/2005, de 29 de desembre, de la comunicació audiovisual de Catalunya, defineix el concepte d’allò que és publicitat de forma considerablement amplia, tot incloent en l’incís final de l’apartat a), “qualsevol forma de missatge audiovisual emès per compte de tercers per a promoure actituds o comportaments entre els usuaris.”
En conseqüència, i si bé és cert que des de determinades interpretacions d’allò que constitueix la política en el si d’una determinada societat, hom podria plantejar la possible contravenció, en l’emissió de l’espot que ens ocupa, de la prohibició continguda a l’article 93.1.c) LCAC, el Consell considera que no existeixen paràmetres interpretatius amb un grau suficient de consolidació en el nostre sistema jurídic, polític i social, que permetin arribar a aquesta conclusió de forma clara i taxativa. De tal forma que resulta imprescindible, d’acord amb el principi general de favor libertatis que ha guiat sempre l’actuació d’aquesta institució, donar prioritat a l’exercici del dret fonamental a la llibertat d’expressió front a l’adopció de qualsevol mesura de caràcter restrictiu o sancionador en aquest àmbit.

Per tot l’exposat, el Ple del Consell de l’Audiovisual de Catalunya ha adoptat per majoria, amb el vot en contra del conseller senyor Fernando Rodríguez Madero, els següents:
 ACORDS
1. Desestimar les denúncies presentades pel senyor Daniel Sirera, Secretari de Comunicació del PPC i pel senyor Albert Rivera Díaz, en la seva qualitat de president de Ciudadanos-Partido de la Ciudadanía/Ciutadans-Partit de la Ciutadania (C’s), en relació amb l’emissió de l’anunci de la Plataforma Pro Seleccions Esportives Catalanes de conformitat amb els fonaments de la part expositiva del present Acord.
2. Notificar aquest acord als interessats
Barcelona, 27 de setembre de 2006
Josep M. Carbonell i Abelló

                       Rafael Jorba i Castellví

President

